CELEX: 62010TN0070
Language: sk
Date: 2010-02-19 00:00:00
Title: Vec T-70/10: Žaloba podaná 19. februára 2010 — Feralpi/Komisia

17.4.2010   
            
            
               SK
            
            
               Úradný vestník Európskej únie
            
            
               C 100/61
            
         Žaloba podaná 19. februára 2010 — Feralpi/Komisia
   (Vec T-70/10)
   2010/C 100/91
   Jazyk konania: taliančina
   
      Účastníci konania
   
   
      Žalobkyňa: Feralpi Holding SpA (Brescia, Taliansko) (v zastúpení: G. Roberti, I. Perego, advokáti)
   
      Žalovaná: Európska komisia
   
      Návrhy žalobkyne
   
   
               —
            
            
               zrušiť napadnuté rozhodnutie,
            
         
               —
            
            
               zrušiť alebo znížiť pokutu uloženú v napadnutom rozhodnutí,
            
         
               —
            
            
               zaviazať Komisiu na náhradu trov konania.
            
         
      Žalobné dôvody a hlavné tvrdenia
   
   Ferapi Holding uvádza tieto žalobné dôvody:
   
               —
            
            
               porušenie zásady kolegiality tým, že Komisia nepredložila kolégiu komisárov text napadnutého rozhodnutia so všetkými skutkovými a nevyhnutnými právnymi okolnosťami,
            
         
               —
            
            
               použitie nesprávneho právneho základu. Žalobkyňa v tejto súvislosti tvrdí, že Komisia nemôže napadnuté rozhodnutie, v ktorom sa konštatuje porušenie článku 65 Zmluvy EZUO, oprieť o nariadenie 1/2003 (1), keďže zmluva prestala byť účinná,
            
         
               —
            
            
               porušenie práva na obhajobu. Žalobkyňa k tomuto bodu uvádza, že Komisia jej nezaslala oznámenie výhrad a neumožnila jej uplatniť právo na obhajobu. Komisia navyše stanovila Ferapi Holding neprimerané lehoty a bránila jej v práve na prístup k dokumentom,
            
         
               —
            
            
               porušenie kritéria pripísateľnosti protiprávneho konania. Podľa žalobkyne Komisia neprávom pripísala protiprávne konanie spoločnosti Ferapi Holding bez toho, aby zohľadnila štrukturálne zmeny, ku ktorým medzičasom v spoločnosti prišlo,
            
         
               —
            
            
               okrem toho žalobkyňa tvrdí, že Komisia tým, že nezohľadnila skutočnosť, že výstužné zvitky do betónu je nahraditeľná inými výrobkami vyrábanými v oceliarstve, ako napr. nosníky a mreže, pochybila pri vymedzení relevantného trhu a neodôvodnene neuznala jeho význam na úrovni Spoločenstva,
            
         
               —
            
            
               žalobkyňa súčasne uvádza, že Komisia kvalifikovala analyzované konania v rozhodnutí ako jedno komplexné a kontinuálne protiprávne konanie a tvrdila, že Ferapi Holding sa podieľala na tomto protiprávnom konaní; Komisia zároveň porušila článok 65 EZUO a nesprávne posúdila skutkový stav,
            
         
               —
            
            
               na záver žalobkyňa tvrdí, že žalovaná sa dopustila chyby v stanovení výšky pokuty.
            
         
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1; Mim. vyd. 08/002, s. 205).